Notum sit omnibus futuris et presentibus quod uxor Rodulfi Martini, nomine Filuns, que calumpniabatur donum quod fecerat ipse Rodulfus in territorio de la Valleta monachis Firmitatis, laudante filio suo Johanne, laudante etiam filia sua Salvagi, dedit Deo et sancte Marie de Firmitate et monachis ejusdem loci quicquid habebat vel calumpniabatur in territorio de la Valleta et in appendiciis ejusdem territorii. Hujus rei testes: Rainaldus de Montchanin, et filii ejus Gibertus et Bruno et Petrus de Montchanin.